Aalborg Stiftstidende, 1845-09-25
Efterretning om ledige geistlige Embeder &c. 1 Vester- og Østerhassing Sognekald i Aalborg Stift. Dette Embede, som i den gamle Angivelse er anslaaet til 500 Rd., har nu følgende Jndtægter: 1) Præste-Korntienden af begge Sogne, samt alle 3 Tiender af en bortsolgt Annergaard i Østerhassing, udgjør 130 Tdr. 5 Skpr. Rug, 172 Tdr. Byg, 11 Tdr. 2 Skpr. Havre og 65 Rbd. 20 s., hvorunder Qvægtienden er indbefattet. 2) J Landgilde af Mensal- og Annergodset haves 3 Tdr. Rug, 3 Tdr. Byg og 32 Rbd. 64 s. 3) Smaaredsel ca. 30 Lpd. Ost. 4) Offer og Accidentser ca. 350 Rbd. 5) Kaldet eier en Capital af 860 Rbd., der er indkommet deels ved Salget af en Annergaard i Østerhassing deels for afgivet Jord til en Landevei. Præstegaarden staaer for Hartkorn 8 Tdr. 4 Skpr. 2 Alb. efter den gamle Matrikul, og 6 Tdr. 6 Skpr. 2 3/4 Alb. efter den nye, med et Areal af ca. 30 Tdr. Agerland, 12 Tdr. Land Eng og 36 Tdr. Land Overdrev, Hede og Tørvemose. Den afløselige Deel af Bankhæftelsen (372 Rbd. 61 s.) er indfriet deels ved 30 Rbd. af Kaldets egne Midler, deels ved et hos en offentlig Stiftelse optaget Laan, Skatter og andre offentlige Afgifter udgjøre ca. 142 Rbd., 2 Tdr. Rug og 2 Tdr. Byg, Expenser ca. 16 Rbd. Enkepension udredes med 15 Tdr. Rug, 12 Tdr. Byg og 30 Rbd. Til Aalborg Cathedralskole svares en Afgift af 10 Tdr. Rug og 30 Tdr. Byg, som betales efter hvert Aars Capitelstaxt. Dragonhest holdes. 2. Leirskov og Jorderup Sognekald i Ribe Stift, gammel Angivelse af 400 Rd., har nu følgende Jndtægter: 1) Begge Sognes Korn og Qvægtiende til Præsten er ved kongelig confirmeret Forening bestemt til 121 Tdr. 3 1/2 Skpr. Rug, 26 Tdr. 4 1/2 Skp. Byg, 72 Tdr. 2 1/2 Skpr. Havre og 36 Tdr. 5 1/2 Skpr. Boghvede. 2) Af en bortarvefæstet Annergaard svares aarlig 4 Tdr. Rug og 6 Favne Brænde samt af hver ny Besidder ved Tiltrædelsen 50 Rbd. 3) Smaaredsel 1 Pd. Ost priTde. Hartkorn, som efter den gamle Matrikul var 365 Tdr. 1 Skp. 4) Offer og Accidentser have i de sidste 8 Aar efter Middeltallet udgjort 450 Rbd. aarlig. Præstegaarden staaer nu for Hartkorn 10 Tdr. 3 Skpr. 1 Fdkr. 1/2 Alb. Kongelige Skatter og andre offentlige Afgifter til Amtstuen udgjøre ca. 150 Rbd.; Expenser ca. 20 Rbd. Artillerihest, holdes. Enkepension bliver at udrede. Handels- og Skibsefterretninger. I Anledning af en fra den kgl Generalconsul i London til det kgl. General=Toldkammer- og Commerce-Collegium indkommen Forespørgsel om, naar et dansk Skib forliser eller abandonneres, Mandskabets Hyre ophører med den Dag, Saadant er indtruffet, eller skal betales indtil Mandskabet kommer tilbage til en dansk Havn, hvorover bemeldte Collegium begjærte Cancelliets Betænkning, yttrede dette i en Skrivelse af 7de Aug., at Hyren maa ophøre fra den Dag, Rhederiet eller Skipperen paa dets Vegne afskediger Mandskabet, fordi han, paa Grund af et indtruffet Tilfælde ei længere har Brug for dets Tjeneste, men at Rhederiet derhos bør bekoste Mandskabets Tilbagereise, hvortil og hører at underholde det i den Tid, der medgaaer, indtil det kan tiltræde Tilbagereisen (i hvilken Henseende henvises til Cancelliskrivelse til General=Toldkammer- og CommerceCollegiet af 6te Mai 1823 med Noter, som findes i Ussings Samling), idet Cancelliet derhos tilføiede, at der vel kunde tale en Deel for, at Mandskabet ogsaa i den Tid, som Tilbagesendelsen medtager, burde have Hyre, men at dette dog ikke vel kan forenes med Lovens Bestemmelse eller det Hensyn til billighed, der ligger til Grund for samme. (B. Td.)